Amber Latvijas balzams

**AS "Amber Latvijas balzams"** (agrāk "Latvijas balzams") ir uzņēmums Latvijā, lielākais alkoholisko dzērienu ražotājs Baltijā. Tā senākā ražotne sāka darbu 1900. gadā, bet mūsdienu formā kā akciju sabiedrība tā dibināta  1997. gadā.

Uzņēmuma akcijas tiek kotētas biržas *[[Nasdaq Riga]]* Otrajā sarakstā. Tā lielākais akcionārs (2022. gadā) ir SIA ''Amber Beverage Group'' (89,99 %), kas pieder *[[S.P.I. Group]]* grupas uzņēmumam *Amber Beverage Group Holding S.ar.l.* Luksemburgā.

## Vēsture
[250px|thumb|Latvijas balzama ražošanas ēkas [Aleksandra Čaka iela (Rīga)|Aleksandra Čaka ielā 160]]
thumb|right|226px|Logotips līdz 2022. gadam
Par "Amber Latvijas balzama" pirmsākumu uzskata 1900. gadu, kad darbu sāka **"Rīgas valsts degvīna noliktava Nr. 1"**.

1940. gadā padomju vara rūpnīcu nacionalizēja un pārdēvēja par **"Rīgas spirta un degvīna rūpnīcu"**.
1948. gadā *Latvijas balzams* sāka ražot degvīnu *Stoličnaja*.
1949. gadā rūpnīca sāka liķieru ražošanu, no tiem pirmais un slavenākais bija "Allažu ķimelis".
1950. gadā izdevās atjaunot kara laikā zaudēto "Melnā balzama" recepti, un tika uzsākta tā ražošana.
1952. gadā tika sākta dzirkstošā vīna "Rīgas šampanietis" ražošana pēc unikālas patentētas tehnoloģijas.
1960. gadā uzsāka produkcijas eksportu ārpus PSRS.
1970. gada rūpnīcu pārdēvēja par **"Latvijas balzamu"**.

1995. gadā sāka brendija "Merkurs" ražošanu.
1996. gadā Privatizācijas aģentūra uzņēmumu nodeva privatizācijai.
1997. gadā "Latvijas balzams" kļuva par publisku akciju sabiedrību.
1998. gadā tika sākta uzņēmuma akciju kotēšana Rīgas fondu biržā.

2000. gadā uzņēmums pilnībā tika privatizēts. 49,95 % akciju piederēja AS *New Technology and Development Corporation* (bijusī *[[Ave Lat]]* grupa) meitas uzņēmumam *NTBDC LB*, 2000. gadā "Latvijas balzams" iegādājās uzņēmumu AS "Rīgas vīni".
2001. gadā "Latvijas balzams" uzsāka sidru ražošanu (*Lucky Dog*).
2003. gada martā *[[S.P.I. Group]]* Nīderlandē reģistrētais meitas uzņēmums *SPI Distilleries B.V.* no *NTBDC LB* nopirka "Latvijas balzams" akcijas. Pēc tam, kad *SPI Distilleries B.V.* arī no citiem īpašniekiem iegādājās akcijas, tam piederēja 87,98 % kapitāldaļu. Septembrī alkohola mazumtirgotāju SIA *Bravo* pārdeva uzņēmumam *ONETANGO Ltd.* Lietuvā tika dibināts meitas uzņēmums *UAB Baltijos alkoholiniai produktai*, kas nodarbojās ar konsultāciju un mārketinga pakalpojumu sniegšanu "Latvijas balzams" Lietuvas tirgū. "Latvijas balzams" sāka degvīnu *Stolichanaya* un *Moskovskaya* pildīšana pasaules tirgiem.
2005. gadā Viļņā atvēra pirmo "Latvijas balzama" veikalu.
Līdz 2008. gadam pieauga eksports, bet saimnieciskās krīzes laikā 2009. gadā samazinājās eksports un apgrozījums.
2007. gadā uzņēmumā tika uzstādīta Latvijā pirmā ražošanas līnija dzērienu pildīšanai skārdenēs.

2012. gadā 89,53 % akciju piederēja *S.P.I. Regional Business Unit B.V.* 2012. gadā atkal sāka pieaugt apgrozījums.
2014. gada 23. oktobrī noliktavu kompleksā Dreiliņos *Balt Cargo Solutions* atklāja *SPI Group* loģistikas centru *Amber Logistics*, kurā izvietojās "Latvijas balzama" vietējā tirgus preču noliktava, kā arī dzērienu izplatītāja *SPI Distribution Latvia* vairumtirdzniecības preču noliktava un birojs.
24. oktobrī *SPI Group* dibināja meitas uzņēmumu SIA ''Amber Beverage Group'', kurā apvienoja *SPI Group* Baltijas uzņēmumus. 
3. novembrī *S.P.I. Regional Business Unit B.V.* piederošie 89,53 % AS "Latvijas balzams" akciju pārgāja SIA *Amber Beverage Group* īpašumā.
2015. gada 3. jūlijā *SPI Distribution Latvia* pārdēvēja par SIA *Amber Distribution Latvia*.
2019. gada 1. augustā alkoholisko dzērienu tirdzniecības tīklu "Latvijas balzams veikali" apvienoja ar *Amber Distribution Latvia*.

2021. gada jūnijā "Latvijas balzams" par 2,136 miljoniem eiro pārdeva trīs vēsturiskas ēkas Daugavgrīvas ielā un Raņķa dambī (blakus augstceltņu kompleksam *[[Z-Towers]]*) *Z-Towers* attīstītāja AS *Towers Construction Management* īpašniekam Luksemburgā reģistrētam uzņēmumam *SPI RE Holdings*.
2021. gada 30. septembrī "Latvijas balzams" akcionāri nolēma mainīt uzņēmuma nosaukumu uz **Amber Latvijas balzams**, pārdēvēšana stājās spēkā 2022. gada 29. aprīlī.

## Vispārīga informācija par uzņēmumu
Uzņēmumam pieder divas ražotnes Rīgā: dzirkstošo vīnu un vieglo alkoholisko dzērienu ražotne un stipro alkoholisko dzērienu ražotne. "Latvijas balzams" nodrošina vairāk nekā 600 darba vietas un ir viens no lielākajiem nodokļu maksātājiem Latvijā.

AS "Latvijas balzams" ar vairāk nekā 100 produktu nosaukumiem ir pārstāvēts gandrīz visos stipro un vieglo alkoholisko dzērienu segmentos. Vairākos no tiem uzņēmums ir izteikts tirgus līderis Latvijā, pazīstamākie zīmoli ir "Rīgas Melnais balzams" un "Rīgas šampanietis".
"Latvijas balzams" ieguvis simtiem apbalvojumu dažādos starptautiskos un pašmāju konkursos un iegūti kvalitātes sertifikāti.

"Latvijas balzams" ir viens no Latvijas vadošajiem eksportētājiem — tā produkcija pieejama vairāk nekā 30 pasaules valstīs. 2013. gadā eksports bija 66 % no visas uzņēmumā ražotās produkcijas.

## Atsauces

## Ārējās saites
* Uzņēmuma vietne